b"\n_START_ARTICLE_\nEscut d'Algar de Pal\xc3\xa0ncia\n_START_SECTION_\nHist\xc3\xb2ria\n_START_PARAGRAPH_\nL'escut s'aprov\xc3\xa0 per Resoluci\xc3\xb3 de 26 de febrer de 2003, del conseller de Just\xc3\xadcia i Administracions P\xc3\xbabliques, publicada en el DOGV n\xc3\xbam. 4.463, de 20 de mar\xc3\xa7 de 2003._NEWLINE_La torre \xc3\xa0rab (seu actual de l'Ajuntament) \xc3\xa9s l'element m\xc3\xa9s caracter\xc3\xadstic de la localitat; la cova \xc3\xa9s un senyal parlant: al-Ghar vol dir 'la cova' en \xc3\xa0rab. Al costat, la creu i els quatre pals s\xc3\xb3n les armes de l'orde de la Merc\xc3\xa8, que tingu\xc3\xa9 la jurisdicci\xc3\xb3 sobre el poble; l'esgl\xc3\xa9sia parroquial est\xc3\xa0 dedicada tamb\xc3\xa9 a la Mare de D\xc3\xa9u de la Merc\xc3\xa8."